text:
Ammok Itan ti Dios a Pagdaydayawak
Bimmisita ti maysa nga ebanghelisador ti Pentecostal nga agkunkuna nga adda pannakabalinna a mangagas. Idi sinagidnak, naawananak iti puot, “nalugananak iti espiritu.” Idi nakapuotakon, kasla nagun-odkon ti kayatko—ti pannakabalinko a mangagas. Apay a napadasak daytoy ken ania ti epekto dayta iti biagko? Sakbay nga estoriaek dayta, bay-anyo nga ilawlawagko ti napalabasko.
NAIPASNGAYAK idi Disiembre 10, 1968 idiay Ilocos Norte, Pilipinas. Maikapitoak kadagiti sangapulo nga annak. Kas iti kaaduan a Filipino, napadakkelkami a Katoliko. Nagraduarak iti haiskul idi 1986, ket ambisionko ti agbalin a nars. Ngem saan a natungpal ti arapaapko gapu ta nagsakitak. Impagarupko pay ketdi a matayakon. Nupay naupayak, inkararagko a no maimbaganak, agserbiakon iti Dios bayat a sibibiagak.
Kalpasan ti napaut a panagpaimbagko, nalagipko ti karik iti Dios. Isu nga idi Hunio 1991, nagenrolak iti Pentecostal Bible school. Karaman iti adalenmi ti pananggun-od “iti awanan bayad a sagut ti nasantuan nga espiritu.” Kayatko ti maaddaan iti pannakabalin a mangagas. Naisuro kadakami a magun-odan dayta babaen ti panagayuno ken panagkararag. Naminsan, tapno agpammarangak a nagun-odkon ti “sagut,” sililimed a dimngegak iti maysa a kaklasek nga agkarkararag iti napigsa iti maysa a suli bayat ti panawen ti panagkararag. Idi dandanin malpas, dagus a nagsubliak iti lugar a nagparintumengak. Kalpasanna, imbagak kenkuana ti amin nga inkararagna, ket namati nga addaanakon iti “awanan bayad a sagut”!
Bayat ti panagadalko, adu dagiti saludsodko. Kas pagarigan, dakamaten ti Mateo 6:9 ti “Ama” ken ti “naganna.” Pampanunotek no “Asino ti Ama nga inawagan ni Jesus?” ken “Makinnagan ti masapul a masantipikar?” Masansan a saan a nalawag ken saan a makapnek ti sungbat dagiti mangisursuro. Isursuroda ti maipapan iti Trinidad ken ibagada a misterio, ngem para kaniak makariro dayta. Nupay kasta, intultuloyko latta ti nagadal a kas pastora.
Ti Pagarupko Kadagiti Saksi ni Jehova
Iti Bible school, naisuro kadakami a dagiti Saksi ni Jehova ti kadadaksan nga ulbod a relihion. Tinukoyda pay ida kas antikristo. Gapu iti dayta, kagurak dagiti Saksi ni Jehova.
Bayat ti bakasion iti maikadua a tawen ti panagadalko, nagawidak iti balaymi tapno sarungkarak dagiti nagannakmi. Nadamag ni manangko a Carmen a nagawidak isu a simmarungkar met. Maysa idin a bautisado ken amin-tiempo a ministro dagiti Saksi ni Jehova. Idi kayatnak a kasabaan maipapan iti Dios, nakaungetak ket kinunak: “Ammok ti Dios a pagserserbiak!” Kalpasan ti panangbugkawko kenkuana, induronko ken diakon inikkan iti gundaway nga agsao.
Idi nagsubliakon idiay Bible school, pinatulodannak ni Manang Carmen iti broshur a Rumbeng Aya a Patienyo ti Trinidad? * Dagus a kinunes sa impuorko ta makapungtotak pay laeng kenkuana.
Panagbalin a Pastora
Bayat ti panagadalko iti Bible school, adda dagiti napasurotko. Ipagpannakkelko unay idi nagbalin met a Pestecostal ni Nanang ken ni manongko.
Idi Marso 1994, nagraduarak iti Pentecostal Bible school. Kas naibaga iti rugi, adda idi bumisbisita nga ebanghelisador. Kayatmi amin ti makikadua kenkuana gapu ta mamatikami nga addaan iti sagut a panagagas. Kinaduami iti entablado, nga aglalagto ken agpapalakpakkami a maibuyog iti banda. Kalpasanna, tunggal maysa a sagidenna matumba, “naluganan iti espiritu.” * Idi sinagidnak, natumbaak met ken naawan ti puotko. Idi nagsublin ti puotko, mabutengak, ngem panagriknak adda pannakabalinkon a mangagas, isu a maragragsakanak.
Idi agangay, inusarko daytoy a pannakabalin a mangpaimbag iti ubing a nangato ti gurigorna. Idi nagkararagak, dagus a nagkalimduosan ti ubing ket awanen ti gurigorna. Kamaudiananna, matungpalko met laengen ti karik iti Dios. Ngem nakaskasdaaw ta mariknak a kasla adda kurang. Patiek nga adda laeng maymaysa a Dios, ngem diak ammo no asino. Pagduaduaak ti adu a doktrina ti relihionmi.
Inusarko daytoy a pannakabalin a nangpaimbag iti ubing a nangato ti gurigorna
Bambanag a Nangbalbaliw iti Panagpampanunotko
Kalpasan dagita a pasamak, kimmaro pay ti rurodko kadagiti Saksi ni Jehova. No adda masarakak a publikasion dagiti Saksi, puorak dagitoy. Idi kuan, adda di ninamnama a napasamak. Nasdaawak ta saanen a kayat ni Nanang ti relihionmi. Iyad-adalan gayamen iti Biblia ni Manang Carmen! Karurodko unay ni manangko.
Naminsan, nakitak ti magasin nga Agriingkayo! iti balay da Nanang. No adda makitak idi puorak, ngem gapu ta kayatko a maammuan ti basbasaenna, inukagko dayta. Naginteresak iti maysa nga artikulo maipapan iti indibidual a napasnek a manamati iti isursuro ti relihionna. Ngem idi rinugianna a basaen ti Biblia ken ti publikasion dagiti Saksi ni Jehova, nakombinsir a saan a naibatay iti Biblia dagiti sursuro a Trinidad, impierno ken imortalidad ti kararua. Natukay ti pusok. Dagitoy ti sursuro a kayatko a matarusan. Sipud idin, tartarigagayakon ti tiempo a matarusak ti kinapudno manipud iti Biblia.
Kalpasan a nabasak ti sabali pay a pakasaritaan ti biag iti magasin nga Agriingkayo! maipapan iti maysa nga alkoholiko ken adikto iti droga a nagbalbaliw gapu iti panagadalna iti Biblia, intultuloyko ti nagbasa kadagiti publikasion dagiti Saksi. Nakakitaak met iti broshur a Ti Nasantuan a Nagan nga Agtalinaed iti Agnanayon. * Nabasak a Jehova ti nagan ti Dios. Naragsakanak a makaammo iti kinapudno maipapan iti maymaysa a pudno a Dios!—Deuteronomio 4:39; Jeremias 10:10.
Naragsakanak a makaammo iti kinapudno maipapan iti maymaysa a pudno a Dios!
Intultuloyko ti sililimed a panagbasak ken ad-adu pay ti naammuak a kinapudno manipud iti Biblia. Kas pagarigan, naisuro iti Pentecostal school a ni Jesus ti Dios, ngem naammuak manipud iti Biblia nga isu “ti Anak ti sibibiag a Dios.”—Mateo 16:15, 16.
Nagbalbaliwen ti Panangmatmatko
Idi nagkitakami manen ken Manang Carmen, nasdaaw idi nagkiddawak iti kopiak a broshur a Ti Nasantuan a Nagan nga Agtalinaed iti Agnanayon ken dadduma pay a literatura. Adu a tawen a nagadalak iti Bible school, ngem saan a naisuro ti kinapudno kaniak; isu a naallilawak. Maragragsakanak unay itan gapu kadagiti kinapudno a maad-adalko manipud iti Biblia. Pimmudno kaniak ti kinuna ni Jesus: “Maammuanyonto ti kinapudno, ket ti kinapudno wayawayaannakayto.” (Juan 8:32) Dagita a kinapudno ti in-inut a nangbalbaliw iti biagko.
Dagitoy a kinapudno ti in-inut a nangbalbaliw iti biagko
Ipagarupko idi a mabalinko ti agdayaw ken Jehova a sililimed ken agtultuloy kas pastora. Di nagbayag, diak kabaelanen nga isuro ti adu a doktrina ti relihionmi. Ngem maamakak. Anianto ngatan ti pagsapulak no agikkatak kas pastora? Maibilang a pakaibabainan ti relihionmi no ti maysa a pastora ket agbalin a maysa a Saksi ni Jehova! Isu nga intultuloyko ti nangisuro kas maysa a pastora, ngem diak insuro dagiti palso a doktrina ti relihionmi.
Idi nagkitakami manen ken Manang Carmen, imbagana a padasek ti makigimong kadagiti Saksi ni Jehova. Gapu ta masansan a mapanak iti dakdakkel a kapiliami idiay siudad ti Laoag, binirokko sadiay ti Kingdom Hall a paggigimongan dagiti Saksi. Inyam-ammodak ken Alma Preciosa Villarin, pagaammo iti palayaw a “Precious,” maysa nga amin-tiempo a ministro iti dayta a kongregasion. Nupay negatibo pay laeng ti panangmatmatko kadagiti Saksi, inawatko ti intukonna a panagadal iti Biblia.
Nakaan-anus kaniak ni manangko a mangiranranud kadagiti kinapudno manipud iti Biblia. Kasta met laeng ti kinaanus ni Precious. Tinulongannak a mangtarus iti Biblia, uray no makarurodak ken makirikiarak kenkuana, ken makapungtotak pay no dadduma, ta ipapilitko dagiti dati a nasursurok. Ti personal nga interes, kinapakumbaba, ken kinaanus ni Precious ken ti dadduma pay a Saksi ti nakatignayak nga agserbi ken Jehova.
Idi Hulio 1995, nabigbigko a no talaga a kayatko nga ay-aywen ti Dios masapul nga agikkatak kas maysa a pastora. Apay? Iti simboliko a pamay-an, kastoy ti kuna ti Apocalipsis 18:4 maipapan iti palso a relihion: “Rummuarkayo kenkuana, tattaok, no saanyo a kayat ti makiraman kenkuana kadagiti basolna, ken no saanyo a kayat ti umawat iti paset dagiti saplitna.” Anianto ngaruden ti pagsapulak? Naammuak iti Hebreo 13:5 a no aramidentayo ti pagayatan ti Dios, inkarina: “Saankanto a pulos panawan ket saankanto a pulos baybay-an.”
Nupay busbusorendak da Tatang ken manongko, dua a lawas sakbay ti panagbautisarko kas maysa a Saksi, naaddaanak iti tured nga agawid tapno puorak amin dagiti alikamenko kas maysa a pastora. Kalpasan dayta, nariknak nga awanen ti naisangsangayan a pannakabalin a naited kaniak. No maturogak idi, mariknak a kasla adda mangpampandag kaniak, adda pay dagiti makitkitak nga anniniwan iti tawa ti kuartok, ngem ita awanen. Naammuak iti panagadalko iti Biblia a dagiti makunkuna a sagut ita, kas iti pannakabalin a mangagas ket saan a nagtaud iti Dios no di ket kadagiti dakes nga espiritu. Maragsakanak unay ta nakalapsutakon iti impluensiada, kas iti adipen a babai a winayawayaan ni Pablo manipud iti “sairo iti panagpadles.”—Aramid 16:16-18.
Maragsakanak ta kaduak ni nanangko a nagpabautisar kas Saksi ni Jehova idi Setiembre 1996. Kalpasan ti bautismo, simrekak kas amin-tiempo a ministro dagiti Saksi ni Jehova ken adun a tawen nga agserserbiak.
Ita, adda asawakon, ni Silver. Ikagkagumaanmi a sanayen ti balasangmi iti kinapudno. Agserserbi metten ken Jehova ti dadduma a kakabsatko. Nupay pagbabawyak a diak naam-ammo ti Dios iti adu a tawen, maragsakanak unay ta am-ammok itan ti Dios a pagdaydayawak.
^ par. 10 Impablaak dagiti Saksi ni Jehova ngem saanen a mayim-imprenta.
^ par. 13 Ti “naluganan iti espiritu” tukoyenna ti karkarna a pasamak iti dadduma a relihion a patienda a sumrek ti “espiritu” kadagiti manamati nga urayda la maawanan iti puot gapu iti dayta a puersa.
^ par. 18 Impablaak dagiti Saksi ni Jehova.


c: text/html

text:
GAMENG MANIPUD ITI SAO TI DIOS | 2 CRONICAS 33-36
Ipatpateg ni Jehova ti Pudno nga Agbabbabawi
MANASES
Impalubos ni Jehova a tiliwen dagiti taga-Asiria sa naipan idiay Babilonia a nakagrilios
PANAGTURAYNA SAKBAY A NATILIW
Nagibangon kadagiti altar para kadagiti didiosen
Indatonna dagiti annakna kas sakripisio
Adu ti pinatayna nga inosente
Indaulona dagiti espiritistiko nga aramid iti intero a nasion
PANAGTURAYNA KALPASAN A NAWAYAWAYAAN
Nagpakumbaba iti kasta unay
Nagkararag ken Jehova; nagidaton kadagiti sakripisio
Inikkatna dagiti altar dagiti didiosen
Pinaregtana ti nasion nga agserbi ken Jehova
JOSIAS
INTERO A PANAGTURAYNA
Binirokna ni Jehova
Dinalusanna ti Juda ken Jerusalem
Tinarimaanna ti balay ni Jehova; nasarakanna ti libro ti Linteg

robotstxt: allowed

filter: keep


text:
Pagsasao a Tiruray
Ti pagsasao a Tiruray ket ti maysa a pagsasao nga Austronesio iti akin-abagatan a Filipinas.
Segun ti Ethnologue, ti Tiruray ket naisasao idiay:
- Dagiti siudad ti Datu Blah T. Sinsuat, Upi, ken South Upi, idiay akin-abagatan a laud a probinsia ti Maguindanao
- Ti ili ti Lebak, ti akin-amianan a laud a probinsia ti Sultan Kudarat
Dagiti nagibasaran[urnosen | urnosen ti taudan]
- ^ Tiruray iti Ethnologue (Maika-18 nga ed., 2015)
- ^ Hammarström, Harald; Forkel, Robert; Haspelmath, Martin; Bank, Sebastian, dagiti ed. (2016). "Tiruray". Glottolog 2.7. Jena: Instituto para iti Ebolusionario nga Antropolohia ni Max Planck.


text:
Iti Abril 19, 2012, umabot ti 100 nga opisiales ken kameng ti asosasion ti agmangmangga ti dimteng nga agatendar. Naiyam-ammo dagiti delegado babaen ken ni Ms. Kristine P. Gonzales, HVCDP Staff ken nangipaay ni Mayor Edgardo “Ediboy” S. Cobangbang, Jr. iti pammasangbay a mensahe. Kinablaawan ti Alkalde dagiti amin a partisipantes ken opisiales ti nadumaduma nga asosasion, opisina, NGO’s ken Ahensia a makikammayet iti daytoy dua nga aldaw a symposium.
Impeksa ni Mayor Ediboy ti naan-anay a suporta ti Gobierno Munisipal ti Cabugao iti pannakaidur-as ti industria ti mangga a kas maysa a kangrunaan a produkto a mangitag-ay ti kabibiag dagiti mannalon iti Munisipalidad ken iti sapasap a Rehion Uno.
Naglektiur da Mr. Angel O. Padilla, Regional HVCDP Coordinator ken nangipaay ti rationale ti symposium idinto ta binagi ni Mr. Ricardo Tolentino, President, Federation of Mango Growers’ Association, Region 1 a bininsabinsa ti kasasaad ti produksion ti mangga iti agdama, dagiti timmaud a pakaseknan dagiti mannalon ti mangga: panagpatanor ken panagilako ti produksion iti lokal a merkado.
Binagi met ni Mr. Pedro Corpuz, nalatak a mango grower ti La Union nga impadigo dagiti diskartena iti panagballigina nga agmangmangga.
Impadanon ni Mr. Ador Sadomiano, Center Chief, DA Research, Batac City ti mensahe ni DA Regional Executive Director Valentino C. Perdido, Ph. D. ket kalikaguman ti opisial ti DA a babaen ti symposium ket makabukelda ti nasamay a solusion dagiti pakaseknan ti industria ti mangga ditoy Rehion Uno.
Naangay ti open forum babaen ti panang-facilitate ni Mr. Angel O. Padilla tapno maibirokan ti solusion ken alternatibo a programa dagiti pagproblemaan ti panagmangga. # (Web In-Action)


text:
Immuna a naaramid ti Holy Mass iti Simbaan Romano Katolika iti agsapa sa nagtataripnong dagiti nataengan ken bisita iti Rizal Park ti Barangay Rizal kalpasanna.
Nakikaysa met ni Mayor Edgardo “Ediboy” S. Cobangbang, Jr. iti programa ti pannakaselebrar ti Elderly Week ken pannakabendision ti nasao a napabaro a pasdek ti Senior Citizen Day Center.
Nangipaay met ti panagsarita maipapan iti selebrasion ken tema ti programa da SB Member Dr. Carlito S. Pano, Chairman, Committee on Social Services, SB Member Vicky S. Serna ken SB Member Josefina S. Vallejo.
Nasangaili iti nasao a programa ni Retired Judge Efren S. Ubungen.
Ti pannakatarabay dagiti nataengan ket agtultuloy a tamingen ti Gobierno Munisipal babaen kadagiti maipaay a tulong ken programa ken kanaigna a serbisio nga imatonan ti LGU-MSWDO nga idauluan ni MSWD Officer Mrs. Lydia S. Gazmen. # (Web In-Action)


text:
Wikipedia:Dagiti Wikipedista
Ti Wikipedista ket dagiti agar-aramat nga agparpartuat wenno agibalbaliw kadagiti panid ti Wikipedia. Saan a kasla dagiti agar-aramat nga agbasbasa laeng kadagiti pampanid. Ti amin ket amin nga agbalin a Wikipedista, ipindutmo laeng ti pagbaliw a silpo dita kannawan a ngato tapno makairugi nga agpartuat kadagiti panid. Kitaen ti tulong ti adu pay a tulong ti mangirugi ti panagpartuat ti artikulo.
Agpartuatkayo ti baro nga artikulo wenno tumulong nga agnayon wenno agtarimaan kadagiti pungol a panid. Ti pungol a panid ket dagiti panid a narugianen wenno artikulo a saan pay a nalpas wenno nakompleto. Pangngaasi nga usaren ti pagipadasan no kayat ti agipadas.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
1 Ar-ari 7:1-51
7 Ket ti bukodna a balay imbangon ni Solomon iti sangapulo ket tallo a tawen,+ iti kasta nalpasna ti intero a bukodna a balay.+2 Ket imbangonna ti Balay ti Bakir ti Libano+ a sangagasut a kasiko ti kaatiddogna, ken limapulo a kasiko ti kaakabana, ken tallopulo a kasiko ti kangatona, iti rabaw ti uppat nga intar nga ad-adigi a sedro a kayo; ket addada awanan+ a sedro a kayo iti rabaw dagiti adigi.3 Ket nadidingan dayta iti sedro a kayo+ iti ngato iti rabaw dagiti busoran nga adda iti rabaw ti uppat a pulo ket lima nga adigi. Adda sangapulo ket lima iti maysa nga intar.4 No maipapan kadagiti nabaskagan a tawa, adda tallo nga intar, ket adda maysa a pagserkan ti lawag+ iti batog ti maysa a pagserkan ti lawag iti tallo a kaunda.5 Ket amin dagiti pagserkan ken dagiti bautek naaramidda a kuadrado iti baskag,+ ken kasta met ti makinsango ti pagserkan ti lawag iti batog ti pagserkan ti lawag iti tallo a kaunda.6 Ket ti Beranda dagiti Adigi inaramidna a limapulo a kasiko ti kaatiddogna, ken tallopulo a kasiko ti kaakabana; ket sabali pay a beranda ti adda iti sangoda nga addaan kadagiti adigi ken maysa a balawbaw iti sangoda.7 No maipapan iti Beranda ti Trono+ a pangukomanna, inaramidna ti beranda ti panangukom;+ ket inakkubanda dayta iti sedro a kayo manipud suelo agingga kadagiti pasanggir.+8 No maipapan iti balayna a pagnaedanna, iti sabali a paraangan,+ adayo dayta iti balay nga agpaay iti Beranda. Kas idi iti daytoy ti pannakaaramidna. Ket adda imbangonna a balay a kas iti daytoy a Beranda maipaay iti anak a babai ni Faraon,+ nga innala ni Solomon.9 Naaramid amin dagitoy iti nangina+ a batbato sigun kadagiti rukod, tinikapan, naragadi babaen kadagiti ragadi ti bato, iti uneg ken iti ruar, ken manipud pamuon agingga iti sagumaymay, ken iti ruar agingga iti dakkel a paraangan.+10 Ket dagiti nangina a bato a naisaad kas pamuon dadakkelda a batbato, sangapulo a kasiko a batbato, ken walo a kasiko a batbato.11 Ket iti ngato adda nangina a batbato sigun kadagiti rukod, tinikapan, ken kasta met sedro a kayo.12 No maipapan iti dakkel a paraangan, iti aglikmutna adda tallo nga intar+ ti tinikapan a bato ken maysa nga intar dagiti awanan a sedro a kayo; ken kasta met daytoy maipaay iti makin-uneg+ a paraangan ti balay+ ni Jehova, ken maipaay iti beranda+ ti balay.13 Ket ni Ari Solomon nagbaon ket pinasukonna ni Hiram+ manipud Tiro.14 Isu ti anak ti maysa a nabalo a babai manipud tribu ni Neftali, ket ti amana maysa a lalaki a taga Tiro,+ trabahador iti gambang;+ ket isu napnuan ti sirib ken ti pannakaawat+ ken ti pannakaammo iti panangaramid iti tunggal kita ti trabaho iti gambang. Iti kasta isu dimteng ken Ari Solomon ket rinugianna nga aramiden ti isuamin a trabahona.15 Kalpasanna sinukogna ti dua nga adigi a gambang,+ sangapulo ket walo a kasiko ti kangato ti tunggal adigi, ket maysa a linas a sangapulo ket dua a kasiko ti mairukod nga aglikmut iti tunggal maysa iti dua nga adigi.+16 Ket dua a paratok ti inaramidna a maisaad kadagiti tuktok dagiti adigi, nasukog iti gambang.+ Lima a kasiko ti kangato ti maysa a paratok, ket lima a kasiko ti kangato ti sabali a paratok.17 Adda ik-iket iti aramid nga iniket, tinabid nga arkos iti aramid a kinawar,+ maipaay kadagiti paratok nga adda iti tuktok dagiti adigi;+ pito maipaay iti maysa a paratok, ken pito maipaay iti sabali a paratok.18 Ket inaramidna dagiti granada ken ti dua nga intar iti aglikmut iti maysa nga aramid nga iniket tapno abbonganna dagiti paratok nga adda iti tuktok dagiti adigi; ket dayta ti inaramidna iti sabali a paratok.+19 Ket dagiti paratok nga adda iti tuktok dagiti adigi idiay beranda aramid a lirio,+ nga uppat a kasiko.20 Ket dagiti paratok addada iti rabaw ti dua nga adigi, kasta met iti abay ti pannakatian a dumna iti aramid nga iniket; ket adda dua gasut a granada+ a naintar iti intero nga aglikmut iti rabaw ti tunggal paratok.21 Ket impasdekna dagiti adigi+ a paset ti beranda+ ti templo. Iti kasta impasdekna ti makinkannawan nga adigi ket pinanagananna iti Jaquin, ket kalpasanna impasdekna ti makinkannigid nga adigi ket pinanagananna iti Boaz.22 Ket iti tuktok dagiti adigi adda aramid a lirio. Ket ti trabaho kadagiti adigi nagin-inut a nalpas.23 Ket inaramidna ti sinukog a baybay+ sangapulo a kasiko manipud maysa a ngarabna agingga iti sabali a ngarabna, nagsirkulo iti intero nga aglikmut; ket ti kangatona lima a kasiko, ket kinasapulan ti banteng a tallopulo a kasiko tapno palikmutan ti intero nga aglikmutna.+24 Ket adda sinantabungaw+ nga ar-arkos+ iti baba ti ngarabna iti intero nga aglikmut, a manglawlaw iti dayta, sangapulo iti maysa a kasiko, a mangtiktikub iti baybay iti intero nga aglikmut,+ addaan dua nga intar dagiti sinantabungaw nga arkos a nasukog iti sukoganna.25 Agtaktakder dayta iti rabaw ti sangapulo ket dua a toro,+ tallo ti nakasango iti amianan, ket tallo ti nakasango iti laud, ket tallo ti nakasango iti abagatan, ket tallo ti nakasango iti daya; ket ti baybay adda iti ngato iti rabawda, ket amin dagiti kamaudi a pasetda tumurong iti tengnga.+26 Ket ti kapuskolna sangadakulapan;+ ket ti ngarabna kas iti pannakaaramid ti ngarab ti maysa a kopa, maysa a sabong ti lirio.+ Dua ribu a bat+ a sukat ti laonenna.+27 Ket inaramidna ti sangapulo a kareton+ a gambang, uppat a kasiko ti kaatiddog ti tunggal kareton, ket uppat a kasiko ti kaakabana, ket tallo a kasiko ti kangatona.28 Ket daytoy ti pannakaaramid dagiti kareton: addaanda kadagiti diding, ket dagiti diding adda iti nagbaetan dagiti sagiped.29 Ket kadagiti diding nga adda iti nagbaetan dagiti sagiped adda dagiti leon,+ tortoro+ ken kerkerubin,+ ket kasta met laeng iti rabaw dagiti sagiped. Iti ngatuen ken iti baba dagiti leon ken dagiti toro adda balbalangat+ iti aramid nga agbitbitin.30 Ket adda uppat a pilid a gambang iti tunggal kareton, addaan kadagiti burayongan a gambang; ket ti uppat a pasulina isuda ti batbatay maipaay kadakuada. Iti baba ti palanggana adda dagiti batay, nasukog nga addaan balbalangat iti batog ti tunggal maysa.31 Ket ti wangawanganna manipud uneg agingga kadagiti batay ken agpangato ket [?] kasiko; ket ti wangawanganna nagbukel, ti pannakaaramid ti pagsaadan a maysa ket kagudua a kasiko, ken kasta met nga iti wangawanganna adda kitkitikit. Ket dagiti didingda naaramid a kuadrado, saan a nagbukel.32 Ket ti uppat a pilid adda iti baba dagiti diding, ket ti batbatay dagiti pilid adda iti igid ti kareton; ket ti kangato ti tunggal pilid maysa ket kagudua a kasiko.33 Ket ti pannakaaramid dagiti pilid kasla iti pannakaaramid ti pilid ti karuahe.+ Dagiti batayda ken dagiti basikawda ken dagiti rayosda ken dagiti palaupoda, nasukogda amin.34 Ket adda uppat a batay iti uppat a suli ti tunggal kareton; dagiti batayna sangsangkanayonda iti kareton.35 Ket iti tuktok ti kareton adda pagsaadan a kagudua a kasiko ti kangatona, nagsirkulo iti intero nga aglikmut; ket iti rabaw ti tuktok ti kareton dagiti sikiganna ken dagiti didingna sangsangkanayonda iti dayta.36 Kanayonanna, nangikitikit+ kadagiti plata dagiti sikiganna ken kadagiti didingna iti kerkerubin, kadagiti leon ken ladladawan ti kayo a palma sigun iti nawayang a baet ti tunggal maysa, ken balbalangat iti intero nga aglikmut.+37 Kastoy idi ti panangaramidna iti sangapulo a kareton;+ addaanda amin iti maymaysa a sukog,+ maymaysa a rukod, maymaysa a takder.38 Ket nangaramid iti sangapulo a palanggana+ a gambang. Uppat a pulo a bat a sukat ti laonen ti tunggal palanggana. Ti tunggal palanggana uppat a kasiko. Adda maysa a palanggana iti rabaw ti tunggal kareton maipaay iti sangapulo a kareton.39 Kalpasanna nangikabil iti lima a kareton iti makannawan a sikigan ti balay, ket lima iti makannigid a sikigan ti balay;+ ket ti met laeng baybay inkabilna iti makannawan a sikigan ti balay iti agpadaya, a sumango iti abagatan.+40 Ket in-inut nga inaramid ni Hiram+ dagiti palanggana+ ken dagiti suplad+ ken dagiti malukong.+ Idi agangay nalpas nga inaramid ni Hiram+ ti isuamin a trabaho nga inaramidna maipaay ken Ari Solomon no maipapan iti balay ni Jehova:41 Ti dua nga adigi+ ken dagiti sinan-malukong a paratok+ nga adda iti tuktok ti dua nga adigi, ken ti dua nga aramid nga iniket+ a pangabbong iti dua a nagbukel a paratok nga adda iti tuktok dagiti adigi,42 ken ti uppat a gasut a granada+ maipaay iti dua nga aramid nga iniket, dua nga intar dagiti granada iti tunggal aramid nga iniket, a pangabbong iti dua a sinanmalukong a paratok nga adda iti rabaw ti dua nga adigi;43 ken ti sangapulo a kareton+ ken ti sangapulo a palanggana+ iti rabaw dagiti kareton,44 ken ti maysa a baybay+ ken ti sangapulo ket dua a toro iti baba ti baybay;+45 ken dagiti lata ken dagiti suplad ken dagiti malukong ken amin dagitoy nga aruaten,+ nga inaramid ni Hiram manipud napasileng a gambang a maipaay ken Ari Solomon nga agpaay iti balay ni Jehova.46 Idiay Distrito ti Jordan+ a sinukog ida ti ari iti molde a pila, iti nagbaetan ti Succot+ ken Zaretan.+47 Ket ni Solomon binay-anna a di natimbang dagiti amin nga aruaten+ gapu iti nalabes unay a kaaduda.+ Ti dagsen ti gambang saan a nasinunuo.+48 Ket in-inut nga inaramid ni Solomon dagiti amin nga aruaten a nainaig iti balay ni Jehova, ti altar+ a balitok ken ti lamisaan+ nga ayan ti tinapay ti pamarang, a balitok,49 ken dagiti pagsaadan ti silaw,+ lima iti makannawan ken lima iti makannigid iti sanguanan ti kaunggan a siled, a puro a balitok,+ ken dagiti sabong+ ken dagiti pagsilawan+ ken dagiti pangarsang,+ a balitok,50 ken dagiti palanggana ken dagiti pagiddep+ ken dagiti malukong+ ken dagiti kopa+ ken dagiti pagikkan iti apuy,+ a puro a balitok, ken dagiti susulbongan maipaay kadagiti ridaw+ iti makin-uneg a balay, awan sabali, iti Kasasantuan, ken maipaay kadagiti ridaw+ ti balay ti templo,+ a balitok.51 Kamaudiananna nairingpasen ti isuamin a trabaho a kasapulan nga aramiden ni Ari Solomon no maipapan iti balay ni Jehova;+ ket rinugian ni Solomon nga iserrek ti bambanag a pinagsanto ni David nga amana;+ ti pirak ken ti balitok ken dagiti aruaten inkabilna kadagiti gameng ti balay ni Jehova.+